Predkladacia správa 

Predkladaný materiál obsahuje informáciu o priebehu a výsledkoch prístupových rokovaní Slovenskej republiky do Európskej únie, ktoré boli ukončené na summite Európskej rady v Kodani. Počas zasadnutia Európskej rady 12. – 13. decembra 2002 v Kodani sa uskutočnilo záverečné stretnutie Konferencie o pristúpení Slovenskej republiky k Európskej únii na úrovni predsedov vlád členských krajín a kandidátskych krajín. Okrem Informácie, materiál obsahuje ako prílohu, výsledky rokovaní v kapitole Poľnohospodárstvo, Rozpočet a Rôzne, ako aj prejav predsedu vlády SR M. Dzurindu na summite.

Materiál je zameraný na celkové výsledky prístupových rokovaní SR s EÚ na summite. Témy rokovania boli predovšetkým horizontálne a týkali sa predovšetkým financovania rozširovania v kapitolách Poľnohospodárstvo a Rozpočet.

Prístupové rokovania boli na kodanskom summite ukončené a v súčasnosti prebieha finalizácia Prístupovej zmluvy, ktorej podpis je naplánovaný na 16. apríla 2003 v Aténach.